W Residence Irene | LekkeSlaap
Vanaf R2 500 per nag, vir 6 mense
W Residence Irene is 'n selfsorghuis in 'n veilige kompleks in Centurion. Dié vakansiehuis is 1,5 km vanaf Irene Village Mall, 5 km vanaf Rietvleidam en 'n slegs 'n rit ver vanaf ander besienswaardighede in die area.
Dié huis bied slaapplek aan 6 gaste en het 3 slaapkamers, 2 badkamers en 'n oopplan-leefarea. Die hoofslaapkamer en tweede slaapkamer het elk 'n koningingrootte-bed en die derde kamer het 2 enkelbeddens. Die hoofslaapkamer het 'n en suite-badkamer en die tweede en derde kamer deel die tweede badkamer wat 'n stort en bad het.
Die kombuis is toegerus met alle nodige toebehore om etes voor te berei en daar is ook 'n skottelgoedwasser, wasmasjien en tuimeldroër. Die oopplan-leefarea het 'n TV en lei na 'n stoep met buitemeubels en gasbraaigeriewe.
Veilige parkeerplek is agter 'n afstandbeheerde hek beskikbaar. Die kompleks is 10 km vanaf Irene Country Club en Centurion Gholflandgoed, en sowat 36,6 km vanaf O.R. Tambo Internasionale Lughawe.